Lav et referat af nedenstående tekst:

Tekst:
Studerende på Aalborg Universitet kan prale af at gå på et af verdens 200 bedste universiteter. Det står klart, efter Times Higher Education har offentliggjort årets liste over de bedste universiteter i verden – listen Wold University Rankings. Mere end 1250 universiteter er med på listen – og på 194. pladsen kan man finde Aalborg Universitet. - Alle medarbejdere kan være stolte over at have bidraget til, at universitetets strategiske satsning ”Viden for verden” gør en forskel. En forskel, der nu kan aflæses i rankingen af Aalborg Universitet, siger Per Michael Johansen, der er rektor på Aalborg Universitet. Universiteterne bliver bedømt på 13 parametre – blandt andet undervisning, forskning, internationalt udsyn, omdømme og citationer i videnskabelige tidsskrifter. Det er første gang, Aalborg Universitet er at finde på top 200, og ifølge rektoren er det ikke en tilfældighed, at universitetet har fået en god placering i år. - Aalborg Universitet går frem, fordi vores forskning bliver brugt ude i verden. Det kan vi se i antallet af citationer. Det glæder mig meget, at universitetet er stærkt både på forsknings- og uddannelsessiden, siger Per Michael Johansen. Aalborg Universitet er ikke det eneste danske universitet, der er at finde på top 200. Københavns Universitet indtager en 116. plads på listen, mens Aarhus Universitet ligger på 123. pladsen og DTU er at finde på 163. pladsen. Det er University of Oxford, som ifølge listen er verdens bedste universitet.

Referat:
Aalborg Universitet er for første gang at finde på top 200-listen over verdens bedste universiteter.